রাত পোহালেই শুরু 'পুনর্মিলনী সিরিজ'-589423 | খেলাধুলা | কালের কণ্ঠ | kalerkantho
রাত পোহালেই শুরু 'পুনর্মিলনী সিরিজ'
১৪ জানুয়ারি, ২০১৮ ২০:১৫
এই সিরিজকে পুনর্মিলনী সিরিজ বললে একেবারেই ভুল হবে না। এটা কোচদের সঙ্গে ক্রিকেটারদের পুনর্মিলনী। আবার ক্রিকেটারদের সাথে ক্রিকেটারদেরও। কারণটাও সবার জানা। মাঠের লড়াইয়ের জন্য প্রস্তুত তিন দল বাংলাদেশ, জিম্বাবুয়ে আর শ্রীলঙ্কার ক্রিকেটাররা। রাত পোহালেই সোমবার বাংলাদেশ-জিম্বাবুয়ের ম্যাচ দিয়েই মাঠে গড়াচ্ছে ত্রিদেশীয় সিরিজ তথা 'পুনর্মিলনী সিরিজ'। দুপুর ১২টায় শুরু হবে ম্যাচটি।
তবে এসব এখন অতীত। নতুন বছরে নতুনভাবে সাফল্যের লক্ষ্যে ত্রিদেশীয় সিরিজ শুরু করছে বাংলাদেশ। প্রথম ম্যাচ থেকেই জয়ের লক্ষ্য বাংলাদেশ অধিনায়ক মাশরাফি বিন মুর্তজার, 'সবার মত আমাদেরও একই প্রত্যাশা। আমরা অবশ্যই জিততে চাই এবং ভালোভাবে জিততে চাই। আমরা ভালো ক্রিকেট খেলতেই মাঠে নামব।'
কুয়াশার কারণে টস বড় ফ্যাক্টর হতে পারে। তাই সিদ্ধান্ত নিয়ে অধিনায়ক মাশরাফি বলেন, 'কুয়াশার উপর নির্ভর করছে টসে জিতলে কী করব আমরা। ব্যাটিং নাকি বোলিং করা হবে তা এখনই বলা মুশকিল। বেশি কুয়াশা থাকলে সিদ্ধান্ত একরকম হবে, আর কুয়াশা কম থাকলে অন্যরকম। আসলে এসব নিয়ে না ভেবে নিজেদের কাজটা ভালো ভাবে করাতেই গুরুত্ব দিতে হবে।'
কুয়াশা উইকেটের আচরনে বড় প্রভাব ফেলতে পারে। তবে উইকেট নিয়ে এখনই কিছু বলতে পারছেন না মাশরাফি, 'উইকেট এখন পর্যন্ত ভালোই আছে। তবে দেখতে হবে ম্যাচের দিন আবহাওয়া কেমন হয়। আবহাওয়ার উপর অনেক কিছু নির্ভর করছে।'